উইলেনডর্ফের ভেনাস
উইলেনডর্ফের ভেনাস ১১.১-সেন্টিমিটার-উচ্চতার (৪.৪ ইঞ্চি) মূর্তিটি প্রায় ২৫,০০০-৩০,০০০ বছর পূর্বে নির্মিত হয়েছিল বলে অনুমান করা হয়। ১৯০৮ সালের ৭ আগস্ট জোহান ভেরান বা জোসেফ ভেরাম নামে একজন শ্রমিক মূর্তিটি প্রাপ্ত হয়। এটি একটি ওলিটিক চুনাপাথর থেকে খোদাই করা হয়েছে, যা সেই অঞ্চলের স্থানীয় উপাদান নয় এবং লাল গৈরিক মাটি দিয়ে রঙ করা হয়েছে। মূর্তিটি এখন অস্ট্রিয়ার ভিয়েনার প্রাকৃতিক ইতিহাস জাদুঘরে রয়েছে।